ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1030/00

υποβολή: Niels Busk (ELDR) προς την Επιτροπή

(4 Απριλίου 2000)

Θέμα: Τελωνειακές σφραγίδες τρίτων χωρών

Σε συνέχεια της απάντησης της Επιτροπής στην ερώτηση (Ε-0203/00)(1) τουπογράφοντος, μπορεί η Επιτροπή να ανακοινώσει εάν έχει αναλάβει πρωτοβουλία προκειμένου η Παγκόσμια Οργάνωση Τελωνείων να εκπονήσει σύστημα τρέχουσας ενημέρωσης των ισχυουσών ανά τον κόσμο τελωνειακών σφραγίδων;

Πιστεύει η Επιτροπή ότι η πραγματική αξία των τελωνειακών σφραγίδων ως μέσου ελέγχου δεδομένου ότι αποτελούν ενίοτε το αντικείμενο κλοπής, αντιγραφής και ή άλλων παράνομων πρακτικών είναι ανάλογη προς την οικονομική τους σημασία;

(1) ΕΕ C 26 E της 26.1.2001, σελ. 18.

Απάντηση του κ. Fischler εξ ονόματος της Επιτροπής

(25 Μαΐου 2000)

Όσον αφορά την πραγματική αξία ελέγχου των τελωνειακών σφραγίδων που τονίζεται από το Αξιότιμο Μέλος του Κοινοβουλίου, η Επιτροπή θεωρεί ότι οι τελωνειακές αρχές των τρίτων χωρών βρίσκονται στην καλύτερη δυνατή θέση για να πιστοποιήσουν την τέλεση των τελωνειακών διατυπώσεων εισαγωγής σε μια τρίτη χώρα, από την οποία εξαρτάται η πληρωμή της επιστροφής, σ στην περίπτωση διαφοροποίησης του ποσοστού της επιστροφής αναλόγως του προορισμού.

Η Επιτροπή προτίθεται να αναφέρει το θέμα της κατάρτισης ενός πίνακα τελωνειακών σφραγίδων οι οποίες θα ισχύουν σε ολόκληρο τον κόσμο, κατά την επόμενη σύνοδο της Παγκόσμιας Οργάνωσης Τελωνείων.
ΓΡΑΠΤΗ ΕΡΩΤΗΣΗ P-1412/00

υποβολή: Marietta Giannakou-Koutsikou (PPE-DE) προς την Επιτροπή

(3 Μαΐου 2000)

Θέμα: Υπόθεση Διαμάντη

Εδώ και ένα χρόνο περίπου το αβάπτιστο παιδί του Ιωάννη Διαμάντη, Έλληνα πολίτη και ορθόδοξου χριστιανού στο θρήσκευμα, κατακρατείται παράνομα στην Αλεξάνδρεια της Αιγύπτου από τον πατέρα της Αιγύπτιας συζύγου του (έχουν τελέσει πολιτικό γάμο), με την ανοχή των επίσημων αρχών της χώρας. Ο τελευταίος προβάλλει ως όρο για την απόδοση του παιδιού στους νόμιμους γονείς, να πολιτογραφηθεί ο πατέρας Αιγύπτιος και να ασπασθεί το μουσουλμανισμό. Παρά τις προσπάθειες των γονέων που βρίσκονται εγκατεστημένοι στην Ελλάδα, του Ελληνικού Υπουργείου των Εξωτερικών (Αρμόδια Διεύθυνση Διοικητικών και Δικαστικών Υποθέσεων) και της INTERPOL (με αίτηση που έγινε στις αρχές Απριλίου), δενπήρξε πρόοδος. Η πρωτοφανής αυτήπόθεση συνιστά κατάφωρη παραβίαση των στοιχειωδών ατομικών δικαιωμάτων και αφορά άμεσα σε Ευρωπαίους πολίτες πουφίστανται τις συνέπειες μιας σειράς διακρίσεων με βάση την καταγωγή τους και τις θρησκευτικές πεποιθήσεις τους.

Με δεδομένο ότι επίκειται και ηπογραφή της Συμφωνίας Σύνδεσης Ευρωπαϊκής Ένωσης και Αιγύπτου, ερωτάται ο αρμόδιος Επίτροπος σε ποιές ενέργειες προτίθεται να προβεί, ούτως ώστε να τερματιστεί το ταχύτερο δυνατόν η παράνομη κράτηση του παιδιού;

Απάντηση του κ. Patten εξ ονόματος της Επιτροπής

(22 Μαΐου 2000)

Η Επιτροπή πληροφορήθηκε τηνπόθεση στην οποία αναφέρεται το Αξιότιμο Μέλος του Κοινοβουλίου μόνο μέσω της ευρείας κάλυψης της οποίας έτυχε πρόσφατα στην Ελλάδα. Με βάση αυτά τα στοιχεία, η Επιτροπή δεν είναι σε θέση να σχολιάσει εκτενώς είτε τα νομικά θέματα που εγείρονται ούτε κατά πόσον δεν πρόκειται απλώς για ζήτημα που άπτεται των προξενικών αρχών. Ωστόσο, η Επιτροπή είχε την πληροφορία ότι το παιδί επεστράφη στους γονείς του. Εάν αυτό αληθεύει, το ζήτημα φαίνεται ότι λύθηκε.
ΓΡΑΠΤΗ ΕΡΩΤΗΣΗ E-1962/00 υποβολή: Carmen Fraga Estévez (PPE-DE) προς την Επιτροπή. Ποσοστώσεις για τα φιλέτα τόνου.



Επίσημη Εφημερίδα αριθ. 072 E της 06/03/2001 σ. 0158 - 0158



ΓΡΑΠΤΗ ΕΡΩΤΗΣΗ E-1962/00 υποβολή: Carmen Fraga Estvez (PPE-DE) προς την Επιτροπή (21 Ιουνίου 2000) Θέμα: Ποσοστώσεις για τα φιλέτα τόνου Απαντώντας στην ερώτηση Ε-1087/00(1), η Επιτροπή καλεί την εν λόγω βουλευτή να προβεί σε προσεκτική ανάγνωση της μελέτης που πραγματοποίησε για το θέμα αυτό η Επιτροπή. Ανεξάρτητα από το γεγονός ότι αυτή η προσεκτική ανάγνωση της μελέτης προκάλεσε όχι μόνον την ερώτηση E-1087/00 αλλά και τις άλλες τρεις που έχω καταθέσει για το ίδιο ζήτημα, και ότι οι απορίες αυτές δεν δημιουργήθηκαν μόνο στη συγκεκριμένη βουλευτή, αλλά και στον κοινοτικό τομέα αλίευσης και μεταποίησης, σε διαφόρους εκπροσώπους των χωρών ΑΚΕ και ΣΓΠ, καθώς και σε άλλους βουλευτές όπως δείχνει η τεκμηρίωση της Επιτροπής που επισυνάπτεται, η απάντηση της Επιτροπής προσθέτει ένα ενδιαφέρον γεγονός σε ό, τι αφορά την εκμετάλλευση εκ μέρους της κοινοτικής βιομηχανίας των ποσοστώσεων φιλέτων τόνου. Οπωσδήποτε, δεδομένου ότι αναμφίβολα έχειπάρξει ένα λάθος μεταγραφής που δεν μπορεί να λυθεί μόνον μέσω της προσεκτικής ανάγνωσης της μελέτης που πραγματοποιήθηκε, ερωτάται η Επιτροπή: Μπορεί να μας διευκρινίσει σε τι αναφέρεται όταν δηλώνει ότι οι ποσοστώσεις φιλέτων τόνου για το 1997 χρησιμοποιήθηκε κατά 56 % από την Ιταλία και κατά 44 % από την Ιταλία; (1) ΕΕ C 46 E της 13.2.2001, σελ. 121. Απάντηση του κ. Prodi εξ ονόματος της Επιτροπής (24 Ιουλίου 2000) Η Επιτροπή έχει ήδη εκφράσει τη λύπη της προς το αξιότιμο μέλος του Κοινοβουλίου για το λάθος που περιλαμβάνεται στην απάντηση που της έστειλε και την ενημέρωσε ότι, έπρεπε να αναφέρεται Ισπανία (56 %) και Ιταλία (44 %).
ΓΡΑΠΤΗ ΕΡΩΤΗΣΗ E-2545/00

υποβολή: Jos Poms Ruiz (PPE-DE) προς την Επιτροπή

(28 Ιουλίου 2000)

Θέμα: Αποκεντρωμένη συνεργασία με τη Λατινική Αμερική

Φαίνεται ότι η Επιτροπή έχει την πρόθεση να αναστείλει, προσωρινά ή οριστικά, τα κοινοτικά προγράμματα αποκεντρωμένης συνεργασίας με τη Λατινική Αμερική.

Τα προγράμματα αυτά αποτελούν σήμερα θεμελιώδη στοιχεία της συνεργασίας της Ευρωπαϊκής Ένωσης με τη Λατινική Αμερική. Τόσο η δύναμη που έχουν να κινητοποιήσουν τους φορείς της κοινωνίας των πολιτών όσο και τα αποτελέσματά τους έχουν αναγνωριστεί.

Σε ποιους πραγματικούς λόγους η Επιτροπή βασίζεται για να δικαιολογήσει αυτή την αναστολή;

Πρόκειται για ταξινόμηση αυτής της κατηγορίας πρωτοβουλιών μεταξύ των αρνητικών προτεραιοτήτων της Επιτροπής;

Η Λατινική Αμερική θα αποτελεί στο εξής μέρος των αρνητικών προτεραιοτήτων της Επιτροπής;

Ποια είναι η αξιολόγηση της Επιτροπής για τα πολιτικά αποτελέσματα μιας τέτοιας απόφασης, ιδιαίτερα στο επίπεδο αξιοπιστίας της Ευρωπαϊκής Ένωσης σε σχέση με τη Λατινική Αμερική;

Δεν εκτιμά η Επιτροπή ότι η θέση είναι ασυμβίβαστη με τις δηλώσεις των αρχηγών κρατών και κυβερνήσεων που συνήλθαν στο Ρίο ντε Τζανέιρο τον Ιούλιο 1999;

Τέλος, η Επιτροπή δεν παραβιάζει τη δέσμευσή της για διαφάνεια απέναντι στο Κοινοβούλιο, την οποία δέχτηκε ο κ. Prodi όταν έλαβε το χρίσμα για τη θέση του;

Απάντηση του κ. Patten εξ ονόματος της Επιτροπής

(8 Σεπτεμβρίου 2000)

Η Επιτροπή δεν έχει λάβει μέχρι σήμερα καμία απόφαση για την κατάργηση ή για την οριστική διακοπή των αποκεντρωμένων οριζόντιων προγραμμάτων για τη Λατινική Αμερική (AL INVEST, ALURE, ALFA, URB-AL). Οι φήμες σχετικά με αυτό το θέμα βασίζονται σε απλές εικασίες.

Εννοείται ότι η Επιτροπή έχει χρέος να προβεί σε αξιολόγηση των προγραμμάτων για τα οποία φέρει την ευθύνη στον τομέα της εξωτερικής βοήθειαςπό το φως των στόχων που έχει θέσει σε αυτόν τον τομέα, των συγκεκριμένων αποτελεσμάτων που έχουν επιτευχθεί στο πλαίσιο των εν λόγω προγραμμάτων και των μέσων που έχει στη διάθεσή της.

Υπό αυτό το πρίσμα, είναι αληθές ότι η Επιτροπή άρχισε να εξετάζει τα αποτελέσματα και τις προοπτικές των αποκεντρωμένων οριζόντιων προγραμμάτων για τη Λατινική Αμερική. Ωστόσο, στο παρόν στάδιο δεν είναι δυνατόν να συναχθεί κανένα συμπέρασμα.

Ανεξαρτήτως των αποτελεσμάτων της διεξαγόμενης εξέτασης, η Επιτροπή έχει επίγνωση του ουσιαστικού ρόλου που διαδραματίζουν τα αποκεντρωμένα οριζόντια προγράμματα για τη Λατινική Αμερική δεδομένου ότι αποτελούν πρόσφορο μέσο διεξαγωγής του διαλόγου με την κοινωνία των πολιτών και στις δύο πλευρές του Ατλαντικού.
ΓΡΑΠΤΗ ΕΡΩΤΗΣΗ E-1529/00

υποβολή: Torben Lund (PSE) προς την Επιτροπή

(12 Μαΐου 2000)

Θέμα: Ποντικοφάρμακο Ratin και σαλμονέλα

Σύμφωνα με τον παραγωγό Rentokil στο Λονδίνο(1), για το ποντικοφάρμακο Ratin έγινε χρήση καλλιεργειών σαλμονέλας. Ο παραγωγός ενημέρωσε την εφημερίδα Politiken ότι το φάρμακο αυτό εξήγετο από την Αγγλία στην ισπανική και ιταλική αγορά έως το 1992.

Το προϊόν αυτό είχε αποσυρθεί από τη δανέζικη αγορά ήδη από το 1961 λόγω των φόβων διάδοσης της σαλμονέλας.

Με βάση τα στοιχεία αυτά, ζητείται από την Επιτροπή να απαντήσει στις ακόλουθες ερωτήσεις:

- Ήταν νόμιμη η παραγωγή, εξαγωγή και χρήση του Ratin έως το 1992;

- Είναι βέβαιο ότι δενπήρξε διάδοση της σαλμονέλας από την Ιταλία και την Ισπανία προς άλλα κράτη μέλη συνεπεία της χρήσεως του Ratin;

- Υπάρχει σχέση ανάμεσα στη χρήση του Ratin και τη διάδοση των σαλμονελώσεων στην ΕΕ;

(1) Εφημερίδα Politiken, 10.4.2000: Πώληση φαρμάκου με σαλμονέλα στη δεκαετία του '90.

Απάντηση του κ. Byrne εκ μέρους της Επιτροπής

(3 Ιουλίου 2000)

Η έγκριση ή απαγόρευση της χρήσης του προϊόντος Ratin βασιζόταν στην εθνική νομοθεσία, έως ότου εκδόθηκε η οδηγία του Συμβουλίου 91/414/ΕΟΚ της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων. Στα πλαίσια της οδηγίας, η Επιτροπή εφαρμόζει ένα πρόγραμμα επισκόπησης όλων των δραστικών ουσιών φυτοπροστατευτικών προϊόντων που κυκλοφορούν αυτήν τη στιγμή στην αγορά. Κανένα κράτος μέλος δεν κοινοποίησε στην Επιτροπή ότι το Ratin χρησιμοποιείται ως φυτοπροστατευτικό προϊόν στην Κοινότητα. Η οδηγία 1998/8/ΕΚ του Κοινοβουλίου και του Συμβουλίου της 16ης Φεβρουαρίου 1998 για τη διάθεση βιοκτόνων στην αγορά(1), αποτελεί αυτή τη στιγμή το πλαίσιο για την έγκριση βιοκτόνων προϊόντων, συμπεριλαμβανομένων των τρωκτικοκτόνων, που δεν καλύπτονται από την προαναφερθείσα οδηγία. Για τη διάθεση στην αγορά της ένωσης Ratin, απαιτείται έγκριση είτε βάσει της οδηγίας 91/414/ΕΟΚ είτε βάσει της οδηγίας 98/8/ΕΚ ή βάσει και των δύο, ανάλογα με τη χρήση για την οποία προορίζεται.

Η αξιολόγηση του πραγματικού κινδύνου περιβαλλοντικής μόλυνσης λόγω της χρήσης του Ratin είναι ιδιαίτερα προβληματική. Στην επιστημονική βιβλιογραφία εκτιμάται ότι το προϊόν περιέχει το βακτήριο salmonella enteritidis φαγότυπο 6α. Η salmonella enteritidis συνδέεται κυρίως με προϊόντα πουλερικών, κυρίως με επιτραπέζια αυγά. Η αύξηση του αριθμού αυγών που είναι μολυσμένα με enteritidis και των περιπτώσεων εμφάνισης σαλμονέλας στον άνθρωπο λόγω του βακτηρίου, συμπεριλαμβανομένων και άλλων ορότυπων εκτός του 6α, άρχισε στα τέλη της δεκαετίας του '80, δηλαδή περίπου 30 χρόνια αφού σταμάτησε η χρήση του Ratin στα περισσότερα κράτη μέλη. Πρέπει επίσης να σημειωθεί ότι ο αυξημένος επιπολασμός της salmonella enteritidis έχει καταγραφεί παγκοσμίως και κυρίως στις ΗΠΑ. Συμπερασματικά, εκτιμάται ότι στην εξάπλωση της salmonella enteritidis συμβάλλουν και άλλοι παράγοντες.

Η Επιτροπή θα ήθελε να επισημάνει ότι δεν θα πρέπει να σημειώνεται εσκεμμένη απελευθέρωση παθογόνων βακτηρίων στο περιβάλλον. Κατά την τελευταία δεκαετία, έχει θεσπιστεί ένα συνεκτικό νομοθετικό πλαίσιο στον εν λόγω τομέα.

(1) ΕΕ L 123 της 24.4.1998.
ΓΡΑΠΤΗ ΕΡΩΤΗΣΗ E-1878/00

υποβολή: Lord Inglewood (PPE-DE) προς την Επιτροπή

(9 Ιουνίου 2000)

Θέμα: Καταβολή αποζημιώσεως στους αλιείς για την απαγόρευση της αλιείας μπακαλιάρου στη Βόρεια Ιρλανδική Θάλασσα

Δύναται η Επιτροπή να παράσχει κονδύλια για την αποζημίωση των αλιέων των οποίων οι επιχειρήσεις επλήγησαν εξ αιτίας της επιβληθείσας απαγόρευσης στην αλιεία μπακαλιάρου στη Βόρεια Ιρλανδική Θάλασσα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1878/00 και E-1879/00

(6 Ιουλίου 2000)

Η Επιτροπήπενθυμίζει στο Αξιότιμο Μέλος του Κοινοβουλίου τις διατάξεις του άρθρου 16 παράγραφος 1 στοιχείο γ) του κανονισμού (ΕΚ) αριθ. 2792/1999(1). Σύμφωνα με τις διατάξεις αυτές, τα κράτη μέλη μπορούν να χορηγήσουν αποζημιώσεις, οι οποίες συγχρηματοδοτούνται από το Χρηματοδοτικό Μέσο Προσανατολισμού της Αλιείας (ΧΜΠΑ), στους αλιείς και στους πλοιοκτήτες σε περίπτωση θέσης σε εφαρμογή ενός σχεδίου αποκατάστασης ενός αλιευτικού πόρου που απειλείται με εξάντληση. Εφιστάται η προσοχή του Αξιότιμου Μέλους του Κοινοβουλίου στο γεγονός ότι ανήκει στην αρμοδιότητα της αρχής διαχείρισης του σχετικού διαρθρωτικού προγράμματος να αποφασίσει ή όχι για τη χορήγηση των εν λόγω αποζημιώσεων, με την επιφύλαξη της τήρησης των προαναφερόμενων διατάξεων.

(1) Κανονισμός (ΕΚ) αριθ. 2792/1999 του Συμβουλίου της 17ης Δεκεμβρίου 1999 για καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας (ΕΕ L 337 της 30.12.1999).
ΓΡΑΠΤΗ ΕΡΩΤΗΣΗ E-1994/00

υποβολή: Konstantinos Hatzidakis (PPE-DE) προς την Επιτροπή

(21 Ιουνίου 2000)

Θέμα: Συστήματα επεξεργασίας των αστικώνγρών αποβλήτων στις ελληνικές πόλεις

Σύμφωνα με την κοινοτική οδηγία 91/271/EOK(1), η Ελλάδα είναιποχρεωμένη να διαθέτει, έως το 2005 σε όλες τις πόλεις της επικράτειας άνω των 2000 κατοίκων, συστήματα επεξεργασίας των αστικώνγρών αποβλήτων.

Θα μπορούσε να με ενημερώσει η Επιτροπή

1. Ποιο είναι το ποσοστό των πόλεων άνω των 2000 κατοίκων που έχουν συνδεθεί με συστήματα επεξεργασίας των αστικώνγρών αποβλήτων;

2. Ποιο ποσοστό ελληνικών πόλεων θα έχει συνδεθεί το 2005 με συστήματα επεξεργασίας των αστικώνγρών αποβλήτων;

3. Ποιοι είναι οι κίνδυνοι για την Ελλάδα σε περίπτωση μη συμμόρφωσης με την κοινοτική οδηγία 91/271/EOK;

(1) ΕΕ L 135 της 30.5.1991, σελ. 40.

Απάντηση της κας Wallstrm εξ ονόματος της Επιτροπής

(28 Ιουλίου 2000)

Όπως αναφέρει το Αξιότιμο Μέλος του Κοινοβουλίου, η οδηγία 91/271/ΕΟΚ για την επεξεργασία των αστικών λυμάτωνποχρεώνει τα κράτη μέλη να μεριμνούν ώστε όλοι οι οικισμοί με ισοδύναμο πληθυσμό (ι.π.) άνω των 2 000 (το ι.π. είναι μια μονάδα μέτρησης της οργανικής ρύπανσης που αντιπροσωπεύει τη μέση

παραγόμενη ρύπανση ανά άτομο ημερησίως) να διαθέτουν συστήματα συλλογής και επεξεργασίας των αστικών λυμάτων. Οι προθεσμίες που ορίστηκαν για το σκοπό αυτό είναι η 31η Δεκεμβρίου 1998, η 31η Δεκεμβρίου 2000 και η 31η Δεκεμβρίου 2005, ανάλογα με το μέγεθος του οικισμού και την ευαισθησία τωνδάτωνποδοχής.

Αξίζει να σημειωθεί, όσον αφορά το μέγεθος των οικισμών, ότι για τον σχεδιασμό των εγκαταστάσεων πρέπει να λαμβάνεταιπόψη το φορτίο που αντιστοιχεί όχι μόνο στους κατοίκους του οικισμού αλλά και στον εποχιακό πληθυσμό καθώς και το φορτίο των βιομηχανικών λυμάτων που διοχετεύονται στο σύστημα των αστικών λυμάτων.

Η Επιτροπή εξετάζει τώρα την κατάσταση στους οικισμούς των κρατών μελών που έπρεπε να τηρήσουν την πρώτη προθεσμία, δηλ. την 31η Δεκεμβρίου 1998. Πρόκειται για τους οικισμούς με ι.π. άνω των 10 000 οι οποίοι διοχετεύουν τα λύματά τους σε ευαίσθητες περιοχές και στις οικείες λεκάνεςδροσυλλογής. Στις αρχές του 2001 θα δημοσιεύσει έκθεση στην οποία θα εκθέτει την κατάσταση όσον αφορά τη συλλογή και επεξεργασία των λυμάτων σε όλους τους εξετασθέντες οικισμούς. Σύμφωνα με τις πληροφορίες που διαβιβάστηκαν από τις ελληνικές αρχές,πάρχουν στην Ελλάδα 29 οικισμοί με ι.π. άνω των 10 000 οι οποίοι απορρίπτουν τα λύματά τους σε ευαίσθητες περιοχές και στις λεκάνεςδροσυλλογής τους.

Οι ελληνικές αρχές ανέφεραν επίσης ότι, στις 31 Δεκεμβρίου 2005, οι 797 ελληνικοί οικισμοί με ι.π. άνω των 2 000, θα ανταποκρίνονται στιςποχρεώσεις που απορρέουν από την οδηγία 91/271/ΕΟΚ. Η Επιτροπή θα ελέγξει αργότερα την τήρηση των προθεσμιών της 31ης Δεκεμβρίου 2000 και της 31ης Δεκεμβρίου 2005.

Στην περίπτωση μη τηρήσεως τωνποχρεώσεων που προβλέπονται από την οδηγία, η Επιτροπή μπορεί να κινήσει διαδικασία επί παραβάσει κατά του κράτους μέλους.
ΓΡΑΠΤΗ ΕΡΩΤΗΣΗ E-1593/00

υποβολή: Isidoro Snchez Garca (ELDR) προς την Επιτροπή

(19 Μαΐου 2000)

Θέμα: Κατανομή ανά κράτος και ανά απομακρυσμένη περιφέρεια της κοινοτικής πρωτοβουλίας ΙΝΤΕRRΕG IIΙ

Μπορούμε να γνωρίζουμε πως κατανεμήθηκαν ανά κράτος μέλος και ανά απομακρυσμένη περιφέρεια οι πιστώσεις που προβλέπονται για την κοινοτική πρωτοβουλία ΙΝΤΕRRΕG IIΙ στην εκδοχή της Β και Γ;

Απάντηση του κ. Barnier εξ ονόματος της Επιτροπής

(26 Ιουνίου 2000)

Η Επιτροπή ενέκρινε στις 28 Απριλίου 2000 τους προσανατολισμούς για την κοινοτική πρωτοβουλία Interreg III(1). Η ενδεικτική χρηματοδοτική κατανομή ανά κράτος μέλος πουπολογίστηκε βάσει αντικειμενικών κριτηρίων αναφέρεται στον παρακάτω πίνακα.

>ΚΤΜ ΟΠΝΒΧΒ>

Η χορήγηση των ποσών ανά κράτος μέλος θα πρέπει να τηρήσει την ακόλουθη κατανομή: Μεταξύ 50 και 80 % της συνολικής παροχής για την πτυχή Α του Interreg III Διασυνοριακή συνεργασία" μεταξύ 14 και 44 % για την πτυχή B Διεθνική συνεργασία" 6 % του συνόλου για την πτυχή Γ Διαπεριφερειακή συνεργασία.

Οι εξαιρετικά απομακρυσμένες από το κέντρο περιφέρειες (υπερπόντια γαλλικά διαμερίσματα, Κανάρια Νησιά, Αζόρες και Μαδέρα) είναι επιλέξιμες για τις πτυχές Β και Γ του Interreg III.

Η κατανομή των χρηματοδοτικών πόρων στο πλαίσιο των κρατών μελών θα εξαρτηθεί από τις αποφάσεις που θα ληφθούν από τις εθνικές αρχές. Οι αποφάσεις αυτές δεν έχουν ακόμη κοινοποιηθεί στην Επιτροπή.

(1) ΕΕ C 143 της 23.5.2000.
ΓΡΑΠΤΗ ΕΡΩΤΗΣΗ E-1001/00

υποβολή: Glyn Ford (PSE) προς την Επιτροπή

(31 Μαρτίου 2000)

Θέμα: Αποζημιώσεις στις εταιρίες πουπέστησαν οικονομική ζημία από τον πόλεμο της μπανάνας μεταξύ ΕΕ και ΗΠΑ

Σκοπεύει η Επιτροπή να καταβάλει αποζημιώσεις στις εταιρίες της ΕΕ πουπέστησαν οικονομική ζημία από τα τιμολόγια που επέβαλαν οι ΗΠΑ, ως άμεση συνέπεια του πόλεμου της μπανάνας μεταξύ ΕΕ και ΗΠΑ, και εάν ναι, ποίου ύψους;

Κοινή απάντηση του κ. Lamy εξ ονόματος της Επιτροπής στις γραπτές ερωτήσεις E-1001/00, E-1002/00 και E-1003/00

(16 Μαΐου 2000)

Η Επιτροπή με λύπη της πληροφορεί το Αξιότιμο Μέλος του Κοινοβουλίου ότι δεν βλέπει καμία δυνατότητα για χορήγηση αντιστάθμισης σε όσες εταιρείες εντός της Κοινότητας έχουν ζημιωθεί από την αύξηση των αμερικανικών τιμολογίων.

Η Επιτροπή γνωρίζει τις σοβαρές συνέπειες που μπορεί να έχουν αυτά τα μέτρα σε όσους που έχουν πληγεί και είναι αποφασισμένη να λύσει το θέμα όσο το δυνατό συντομότερα.

Η Επιτροπήπέβαλε στις 10 Νοεμβρίου 1999 προς το Συμβούλιο και το Κοινοβούλιο πρόταση τροποποίησης των κανονισμών της(1) για τις εισαγωγές μπανάνας ώστε να συμμορφωθεί πλήρως με τους κανόνες του Παγκόσμιου Οργανισμού Εμπορίου.

Παράλληλα η Επιτροπή διερεύνησε αν θα μπορούσε να εξευρεθεί λύση στη διαφορά με τα εμπλεκόμενα μέρη. Συγκεκριμένα, στο τέλος του Μαρτίου 2000, οι αντιπρόσωποι της Επιτροπής συναντήθηκαν με τους αμερικανούς ομολόγους τους στην Ουάσινγκτον. Η συνάντηση αυτή, ωστόσο, δεν κατέληξε πουθενά και έδειξε πόσο δύσκολο είναι να επιτευχθεί συμφωνία σχετικά με ένα αμοιβαία αποδεκτό σύστημα.

Η Επιτροπή θα επιθυμούσε να επιβεβαιώσει ότι θα καταβάλει κάθε προσπάθεια για να λήξει η εν λόγω διαφωνία όσο το δυνατόν συντομότερα. Η Επιτροπή ελπίζει ότι το Κοινοβούλιο θα στηρίξει αυτές τις προσπάθειες ψηφίζοντας σύντομα τη γνώμη για πρόταση της Επιτροπής της 10ης Νοεμβρίου 1999.

(1) COM(1999)582 τελικό.
ΓΡΑΠΤΗ ΕΡΩΤΗΣΗ E-1859/00

υποβολή: Gorka Knrr Borrs (Verts/ALE) προς την Επιτροπή

(9 Ιουνίου 2000)

Θέμα: Καταλανική γλώσσα

Ο Νόμος 1/1998, της 7ης Ιανουαρίου, για την γλωσσική πολιτική, που εγκρίθηκε από το Κοινοβούλιο της Καταλωνίας διαλαμβάνει, στο άρθρο 22, ότι τα πανεπιστήμια και τα ανώτατα εκπαιδευτικά ιδρύματα οφείλουν να εγκρίνουν κατάλληλα μέτρα που θα εγγυώνται και θα προωθούν την καταλανική γλώσσα σε όλα τα περιβάλλοντα των διδακτικών δραστηριοτήτων τους, των μη διδακτικών δραστηριοτήτων και της έρευνας. Συμμορφούμενα με αυτή την αρχή, τα καταλανικά πανεπιστήμια ενέκριναν κανονισμούς για τις γλωσσικές χρήσεις.

Μερικές κατηγορίες που εκτοξεύθηκαν από την Ένωση Καθηγητών για τη Δημοκρατία και τον φορέα Καταλανική Αστική Συμβίωση (του οποίου πρόεδρος είναι ο κ. Alejo Vidal-Quadras) προκάλεσαν την εφαρμογή προσωρινών μέτρων αναστολής του Κανονισμού χρήσεων της γλώσσας του Πανεπιστημίου Rovira i Virgili εκ μέρους δικαστηρίου λόγω ενδεχόμενης αντισυνταγματικότητας.

Ποία είναι η γνώμη της Επιτροπής για τις δικαστικές διαδικασίες που άνοιξαν κατά πράξεων και προσώπων που δραστηριοποιούνται στην πρακτική εφαρμογή της επιθυμίας για κανονική χρήση των καταλανικών σε μια χώρα όπου αναγνωρίστηκε νόμιμα, στο Καταστατικό Αυτονομίας της Καταλωνίας καθώς και στον Κανονισμό του Πανεπιστημίου Rovira i Virgili, ότι γλώσσα της θα είναι τα καταλανικά;

Απάντηση της κας Reding εξ ονόματος της Ευρωπαϊκής Επιτροπής

(14 Ιουλίου 2000)

Ο σεβασμός της πολιτιστικής και γλωσσικής ποικιλομορφίας των κρατών μελών αποτελεί θεμελιώδη αρχή της ευρωπαϊκής οικοδόμησης. Ωστόσο, η Επιτροπή δεν διαθέτει ουδεμία αρμοδιότητα στον τομέα των δικαστικών διαδικασιών του εσωτερικού δικαίου και δεν είναι σε θέση να εκφέρει γνώμη σχετικά με δικαστική διαδικασία που εκκρεμεί σε κράτος μέλος και αφορά τομέα που δεν διέπεται από το κοινοτικό δίκαιο.
ΓΡΑΠΤΗ ΕΡΩΤΗΣΗ E-2489/00

υποβολή: Raffaele Costa (PPE-DE) προς την Επιτροπή

(24 Ιουλίου 2000)

Θέμα: Εργασία στις φυλακές

Οι κρατούμενοι στις ιταλικές φυλακές ανέρχονται σε 54 000 περίπου όλοι δε εξ αυτών θα επιθυμούσαν να εργασθούν (ακόμη και με μικρούς μισθούς), χωρίς ωστόσο να μπορούν να το πράξουν για γραφειοκρατικούς λόγους.

Ποιά είναι η γνώμη της Επιτροπής;

Απάντηση του κ. Vitorino εξ ονόματος της Επιτροπής

(20 Σεπτεμβρίου 2000)

Η Επιτροπή θεωρεί ότι ηπόθεση αυτή δεν είναι της αρμοδιότητάς της.
ΓΡΑΠΤΗ ΕΡΩΤΗΣΗ P-1369/00

υποβολή: Jan Mulder (ELDR) προς την Επιτροπή

(19 Απριλίου 2000)

Θέμα: Καπνός Κοινοτικό Ταμείο για έρευνα και ενημέρωση

1. Μπορεί να επιβεβαιώσει η Επιτροπή ότι ετησίως, το 2 % του ποσού που προορίζεται για εισφορά στον καπνό (κεφάλαιο B1-17 του προϋπολογισμού), δηλαδή 20 εκατ. περίπου, διατίθενται στο Κοινοτικό Ταμείο για Έρευνα και Ενημέρωση σχετικά με τον καπνό (B1-175), όπως ανακοίνωσε το Συμβούλιο;

2. Μπορεί να αναφέρει η Επιτροπή εάν από το 1997 ενισχύθηκαν προγράμματα στο πλαίσιο του Ταμείου αυτού;

3. Μπορεί να αναφέρει η Επιτροπή σε ποια προγράμματα για έρευνα και ενημέρωση σχετικά με τον καπνό διατέθηκαν τα ποσά αυτά από το 1997 έως το 1999 και τι ύψους ήταν;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις P-1369/00 και P-1370/00

(15 Ιουνίου 2000)

1. Το κοινοτικό ταμείο για τον καπνό (έρευνα και ενημέρωση) ιδρύθηκε κατ'εφαρμογή των διατάξεων του άρθρου 13 του κανονισμού (ΕΟΚ) αριθ. 2075/92 του Συμβουλίου της 30ης Ιουνίου 1992 για την κοινή οργάνωση αγοράς του ακατέργαστου καπνού(1). Το άρθρο αυτό τροποποιήθηκε από τον κανονισμό (ΕΟΚ) αριθ. 1636/98 του Συμβουλίου της 20ης Ιουλίου 1998(2). Οι στόχοι του ταμείου διευρύνθηκαν και διπλασιάστηκε ηπέρ αυτού εισφορά, ανερχόμενη στο 2 % της πριμοδότησης που πρέπει να καταβάλλεται στους καπνοκαλλιεργητές για κάθε συγκομιδή, πράγμα που αντιστοιχεί σήμερα σε ποσό της τάξεως των 19 εκατ. ευρώ.

Στην πράξη, η Επιτροπή εγκαινιάζει δράσεις οι οποίες χρηματοδοτούνται από ένα κονδύλιο ad hoc, το οποίο ονομάζεται κοινοτικό ταμείο έρευνας και ενημέρωσης (B1-185). Οι πιστώσεις αυτού του κονδυλίου αντιστοιχούν στην εκτίμηση των πραγματικών δαπανών που έχουν πραγματοποιηθεί κατά τη διάρκεια του συγκεκριμένου δημοσιονομικού έτους. Η Επιτροπή μεριμνά ούτως ώστε οι πιστώσεις/δαπάνες αυτού του κονδυλίου να μηνπερβαίνουν το προϊόν των εισφορών.

2. Από το 1997, το ταμείο αυτό δεν έχει χρηματοδοτήσει νέα έργα, όμως οι διαθέσιμες πιστώσεις επέτρεψαν τη χρηματοδότηση των τρεχόντων έργων, τα οποία είχαν επιλεγεί μετά από τις δύο προσκλήσειςποβολής προτάσεων το 1994 και το 1996, αντιστοίχως. Αυτά τα πολυετή έργα χρηματοδοτούνται, πράγματι, από ετήσιες δόσεις.

Η Επιτροπή εξετάζει το ενδεχόμενο να εγκαινιάσει, εντός των προσεχών μηνών, νέα έργα.

3. Όσον αφορά το τρίτο ερώτημα, τα τρέχοντα έργα και οι πιστώσεις που είχαν διατεθεί για τη χρονική περίοδο 1997-1999 έχουν ως εξής:

Έρευνα:

- 1997: 2 747 666, για τα έργα 94/T/12, 94/T/19-24, 94/T/22, 96/T/18, 96/T/66 και 96/T/67.

- 1998: 2 690 916, για τα έργα 94/T/12, 94/T/19-24, 94/T/22, 96/T/18, 96/T/24, 96/T/35, 96/T/55, 96/T/66 και 96/T/67.

- 1999: 2 385 727, για τα έργα 94/T/12, 94/T/19-24, 94/T/22, 96/T/18, 96/T/24, 96/T/35, 96/T/55, 96/T/66 και 96/T/67.

Πληροφόρηση:

- 1997: 610 719,16, για τα έργα 96/I.T./13, 96/I.T./26, 96/I.T./28, 96/I.T./33, 96/I.T./37, 96/I.T./57 και 96/I.T./73.

- 1998: 1 311 027,30, για τα έργα 96/I.T./13, 96/I.T./26, 96/I.T./33, 96/I.T./36, 96/I.T./44, 96/I.T./55, 96/I.T./57, 97/I.T./12 και 97/I.T./33.

- 1999: 210 748,61, για τα έργα 96/I.T./28, 96/I.T./37, 97/I.T./3 και 97/I.T./33.

(1) ΕΕ L 215 της 30.7.1992.

(2) ΕΕ L 210 της 28.7.1998.